NaiveNeuron/SloPal huggingface dataset:
Huba, Mikuláš, poslanec NR SR (2012-06-20):
Ďakujem pekne za slovo. Ja budem veľmi stručný, nechcem spochybňovať to, čo povedal pán minister, sme v situácii, v akej sme, a zrejme iné riešenie momentálne nie je, ale chcem povedať, že to je len „a“ v tomto celom, to „b“, na ktorom sa aj zakladá nakoniec filozofia s tými emisnými povolenkami celého toho biznisu, je o tom, aby sa zlepšoval stav životného prostredia, znižovalo znečistenie ovzdušia, čiže by som apeloval, aby naozaj tie príjmy, ktoré firmy a znečisťovatelia získajú z predaja emisií alebo emisných kvót, lepšie povedané, alebo z pridelených emisných kvót, aby sa naozaj využívali na zelené projekty, lebo o tom to celé je, a nie na obohacovanie samotných znečisťovateľov.
J. Halecký, poslanec: (2006-08-03):
Druhým je to, že je diferencia medzi súkromnými lekármi a lekármi, ktorí pracujú v nemocnici, teda tí, čo potrebujú väčšiu špecializáciu, ktorí potrebujú väčšie vypätie v práci sú platení zhruba o 30 percent menej ako tí ďalší. Takže toto vytvára aj napätie a v podstate to viedlo aj k tzv.  skoro generálnemu štrajku nemocničných lekárov. Všetko.
I. Mikloš, minister financií SR: (2003-04-23):
Vychádzajúc z úlohy vnútrozemskej plavby, ktorou je jej ekonomická a ekologická výhodnosť a poskytovanie voľnej infraštruktúry a prepravných kapacít, sa umožňuje znížiť spoločenské náklady a negatívne dopady na životné prostredie. Text predkladanej dohody zodpovedná štandardným bilaterálnym dohodám o vnútrozemskej plavbe, ktoré má Slovensko uzavreté s viacerými štátmi Európy. Ustanovenia dohody komplexne riešia problematiku vnútrozemskej plavby na územiach obidvoch štátov. Dohoda upravuje aj otázky súvisiace s uznávaním dokladov odbornej spôsobilosti a pomocou členom lodných posádok. Ďakujem pekne za pozornosť a žiadam vás o schválenie tejto zmluvy. Z. Martináková, podpredsedníčka NR SR: Prosím určeného spoločného spravodajcu z výboru pre hospodárstvo, privatizáciu a podnikanie pána poslanca Jána Jasovského, aby informoval Národnú radu o výsledku rokovania výborov o tomto návrhu vlády. Pán poslanec, máte slovo.
Hort, Milan, podpredseda NR SR (2010-10-20):
S faktickou poznámkou ďalej je prihlásený pán poslanec Miroslav Beblavý. Nech sa páči.
Gašpar, Tibor, poslanec NR SR (2024-02-08):
Hlasujeme o bode 68 druhého pozmeňujúceho návrhu poslanca Galka.
Bugár, Béla, podpredseda NR SR (2016-09-08):
Pán poslanec Vašečka.
Sulík, Richard, predseda NR SR (2011-04-01):
Pán poslanec Somogyi má procedurálny návrh.
Zmajkovičová, Renáta, podpredsedníčka NR SR (2014-01-29):
Ďakujem. S faktickými poznámkami päť poslancov. Uzatváram možnosť prihlásiť sa s faktickými poznámkami. Pán poslanec Fronc.
Kresák, Peter, poslanec NR SR (2017-05-10):
Ďakujem pekne, pán predsedajúci. Pristúpme teda, prosím, k hlasovaniu o pozmeňujúcich a doplňujúcich návrhoch zo správy ústavnoprávneho výboru. Budeme hlasovať spoločne o bodoch 1 až 20, o bode 22 a 23 s odporúčaním gestorského výboru schváliť.
Schlosár, Rastislav, poslanec NR SR (2021-09-29):
Ďakujem. Pán poslanec Šeliga, hovorili ste o tom, že je normálne, ak verejnosť vyvíja tlak na generálneho prokurátora, že je normálne, keď si kladie verejnosť otázky, že generálny prokurátor by mal byť otvorený otázkam verejnosti, ale ja sa chcem spýtať, kto je to alebo čo je to tá verejnosť, o ktorej ste hovorili? Koho máte na mysli pod tou verejnosťou? Myslíte tým tie zapredané protislovenské médiá alebo tie mimovládky platené zo zahraničia, alebo tých zahraničných agentov, ktoré koniec koncov, ktorí koniec koncov stvorili aj vás, pán Šeliga? Alebo tým myslíte vašu vládu, ktorá odkedy nastúpila k moci, tak si vyslovene spolitizovala celú spravodlivosť a urobila si z nej slúžku vašich záujmov? To je tá vaša verejnosť? Takejto verejnosti nemusí čeliť nikto, ani generálny prokurátor a tobôž nie my v tomto parlamente.
Hrušovský, Pavol, podpredseda NR SR (2010-10-20):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 144 prítomných, 64 za, 41 proti, 38 sa zdržalo, 1 nehlasoval. Konštatujem, že návrh zákona do druhého čítania sme neschválili. Ďakujem, pán poslanec. Teraz poprosím pána poslanca Pelegriniho, aby z poverenia výboru pre financie, rozpočet a menu predložil návrhy na hlasovanie k prerokovávanému návrhu poslancov Národnej rady Slovenskej republiky Jozefa Buriana, Ľubomíra Vážneho a Richarda Rašiho na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , ktorý prerokovávame ako tlač 124. Nech sa páči, pán poslanec.
Laššáková, Jana, podpredsedníčka NR SR (2015-05-12):
Pán poslanec Jasaň, nech sa páči.
P. Hrušovský, predseda NR SR: (2005-05-24):
(Hlasovanie.) 135 prítomných, 134 za návrh, 1 nehlasoval. Národná rada Slovenskej republiky vládny návrh zákona o prevencii závažných priemyselných havárií schválila . Poprosím pani poslankyňu Beátu Brestenskú, aby z poverenia výboru pre hospodárstvo, privatizáciu a podnikanie predložila Národnej rade návrhy hlasovaní k prerokúvanému vládnemu návrhu zákona o ochrane spotrebiteľa pri finančných službách na diaľku a o zmene a doplnení niektorých zákonov , ktorý prerokúvame ako tlač 1044 pod poradovým číslom 62. Nech sa páči, pani poslankyňa. B. Brestenská, poslankyňa: Ďakujem, pán predseda. Najprv poprosím pána Petra Oremusa, aby si zobral kartičku naspäť, aby vedel hlasovať. Pán predsedajúci, v rozprave vystúpili dvaja poslanci k zákonu, ktorý predložili dva pozmeňujúce návrhy. Prosím, pán predsedajúci, dajte hlasovať spoločne o bodoch 1 až 28 spoločnej správy s odporúčaním gestorského výboru schváliť ich.
P. Hrušovský, podpredseda NR SR: (2002-04-11):
Pán poslanec Brňák. Pán poslanec Cuper stráca poradie. (Hlasy z pléna.) Tak sa stále vypínate. Už ti svieti. J. Cuper, poslanec: Ďakujem pekne, pán predsedajúci. Neviem prečo mi chcete vypnúť mikrofón, keď ešte nebol zapnutý. Pán minister spravodlivosti, konečne spravodlivosti kalich pretiekol, a vy sa budete musieť zodpovedať za to všetko ako ste riadili nepodarene justíciu celé štyri roky. To je len výsledok toho vášho špekulatívneho riadenia, keď ste za každú cenu a tvrdohlavo protizákonne a neústavne snažili presadiť svoje predstavy o riadení justície. Teraz žnete v úvodzovkách z toho svoje zbožie. Mohli ste si veľmi poľahky odpustiť tu teoretickú prednášku o tom čo sú samovykonateľné ustanovenia Ústavy a čo sú samo nevykonateľné. Každý študent prvého ročníka právnickej fakulty to ovláda, že tam kde ústavodarca chce aby bol vydaný zákon, tak je to priamo v ustanoveniach Ústavy napísané. A tam, kde to nechce, tam jednoducho to upravuje priamo v Ústave - ústavný text. Samozrejme iný verdikt, alebo iný výklad je možný s Najvyšším kontrolným úradom len taký, že to bolo prijaté možno predtým než bola prijatá Ústava, alebo vznikol nedopatrením, a nikto to ešte nedal na Ústavný súd. Pokiaľ ide o tých sudcov, ponesiete za ich neprevolenie a a stratu sudcovskej funkcie priamu zodpovednosť, pretože na medzinárodnom súde pre ľudské práva títo ľudia musia vyhrať, a štátu im bude musieť refundovať ak nebudú sudcami, a vyzerá to tak, že jednoducho prídu o sudcovské funkcie, ale nie zásluhou parlamentu pán minister, ale vašou. (Zaznel zvuk časomiery.)
Lipšic, Daniel, poslanec NR SR (2015-12-08):
Pán predseda, ja by som aj za vašej prítomnosti jednak navrhol, aby tu bol jeden z príslušných ministrov, to je dôvod mojich vystúpení v parlamente. Ak tvrdíte, ak tvrdíte... (Reakcie z pléna.) Ja si myslím, že... (Potlesk.) Ja si myslím, že potlesk niektorých poslancov SMER-u len dokumentuje, čo si vláda robí z parlamentu, že im to ešte nevadí a ešte k tomu aj zatlieskajú. (Reakcie z pléna.) Ak rokujeme o tak vážnej veci... (Nesúhlasné reakcie z pléna.) Poprosil by som vás, pán predseda, keby vaši poslanci sa mohli správať ako v parlamente a nie v nejakej inej cenovej skupine.
Laššáková, Jana, podpredsedníčka NR SR (2014-11-10):
Pán poslanec Brixi.
Galek, Karol, poslanec NR SR (2017-12-06):
Dobrý deň prajem. Ďakujem za možnosť vystúpenia k tomuto zákonu. Budem sa pýtať v podstate iba na jednu oblasť, ktorá má zaujíma. Som predsedom komisie pre technologický rozvoj, inovácie, ktorá funguje pod výborom pre hospodárske záležitosti, a nedávno sme mali možnosť diskutovať na tému elektromobility. Toto sa vás potom budem pýtať až v tom samotnom štátnom rozpočte, ale v rámci tejto komisie máme aj ľudí, ktorí sú zástupcami digitálnych platforiem. Asi už viete, náhle čo sa budem pýtať, kam mierim. Jedná sa o ten novelizačný bod 4 § 2 a f, kde je definícia digitálnej platformy, a tiež bod 24, čo je vlastne rozšírenie pojmu prevádzkarne, stálej prevádzkarne. Nebudem teraz obhajovať tieto spoločnosti, nechcem byť ani agentom UBER-u, ani Bookingu. Priznám sa, ich služby využívam, ale zaujímalo by ma to čisto z toho, z toho praktického hľadiska, či práve tento zákon z tohto pohľadu bol aj konzultovaný s Európskou komisiou. Asi ste zachytili, že mali sme tu nejaké závery Rady z 30. novembra, to znamená, iba pred týždňom, tieto boli pochopiteľne neskôr, ako my sme dostali tento zákon do prvého čítania, ale napriek tomu reflektujú a informujú o návrhoch pre túto oblasť, ktorý má prísť zo strany Komisie už začiatkom roka 2018. To znamená, že Komisia sa bude aj týmto digitálnym platformám venovať na takej tej spoločnej úrovni, na úrovni všetkých štátov a chceli by to naozaj ošetriť, to, čo my už dneska ideme ošetrovať. Ja si uvedomujem opodstatnenosť týchto novelizačných bodov, pretože naozaj tá digitálna ekonomika bude tvoriť stále väčší a väčší objem z tej našej ekonomiky. Myslím si však, že také nejaké to riešenie sa dostáva vo chvíli alebo dostalo svoje opodstatnenie vo chvíli, keď už začína tvoriť nejaký ten objem z tej celkovej. Chcem sa preto opýtať, či máte aj nejaké čísla, koľko by to dneska mohlo tvoriť. Alebo či práve tento návrh smeruje k tomu, aby sa tá výška identifikovala? Pretože ja si myslím, že je to svojím spôsobom aj z tohto pohľadu opodstatnené. Ja som čítal aj tie návrhy, ktoré boli vznesené v rámci toho medzirezortného pripomienkového konania, s niektorými sa viem stotožniť, s niektorými menej. Samotné tie novelizačné body, v niektorých oblastiach je naozaj to Slovensko výrazne pozadu. Niekedy sme o päť rokov a tuto zavádzame a tuto zavádzame opatrenia, kde podľa mňa nás dneska nič vážne neohrozí, ale môžem sa mýliť. A preto som zvedavý aj na vašu odpoveď. A predbiehame Európsku komisiu, ktorá ide zaviesť nejaký ten harmonizovaný postup v rámci Európskej únie. Treba si tiež uvedomiť, že každá takáto regulácia prináša so sebou nejaké náklady. A teda tá moja hlavná otázka je, či nie je vhodnejšie počkať si práve na ten koncept riešenia, ktorý príde z Európskej komisie, a ktorá by teda za nás možnože aj takéto náklady vedela z tejto oblasti alebo v tejto oblasti prijať. Takže ešte raz, chápem potrebu riešenia tejto oblasti, máme tu dneska Európsku komisiu, ktorá sa na toto chystá, vyriešiť to spoločne, a teda či nebudeme musieť v nadväznosti na toto za pár mesiacov práve tento zákon o dani z príjmov kvôli tomuto ešte raz novelizovať. Ďakujem veľmi pekne.
P. Hrušovský, predseda NR SR: (2004-10-27):
(Hlasovanie.) 129 prítomných, 128 za návrh, 1 nehlasoval. Body zo spoločnej správy, tak ako ich odporúčal schváliť gestorský výbor, Národná rada prijala. Nech sa páči, ďalší návrh. M. Juščík, poslanec: Teda k bodom 1, 4, 7, 8, 9, 10, 12, 13, 15, 17, 22, 26 až...
P. Hrušovský, predseda NR SR: (2004-09-21):
(Hlasovanie.) (Potlesk.) 135 prítomných, 95 za návrh, 17 proti, 20 sa zdržalo, 3 nehlasovali. Návrh zákona o environmentálnom fonde a o zmene a doplnení niektorých zákonov sme schválili. Páni poslanci, budeme teraz pokračovať v rozprave o vládnom návrhu zákona o zdravotnom poistení a o zmene a doplnení niektorých zákonov. Posledným písomne prihláseným do rozpravy je pán poslanec Karol Ondriaš za klub poslancov Komunistickej strany Slovenska. Pán poslanec Karol Ondriaš. Poprosím pána ministra zdravotníctva, aby zaujal miesto pre navrhovateľov, pána poslanca Novotného pre spravodajcov a pána poslanca Ondriaša o vystúpenie. Nech sa páči, pán poslanec Ondriaš. K. Ondriaš, poslanec: Ďakujem za slovo. Vážený pán predseda Národnej rady Slovenskej republiky, vážený pán minister, vážené panie poslankyne, vážení páni poslanci, diskutujeme o reforme zdravotníctva. So širším zdôvodnením, prečo poslanci za KSS nepodporia zdravotnícku reformu, vystúpi neskôr náš predseda Jozef Ševc. Ja budem mať len k reforme zdravotníctva ako k celku poznámku, ktorú pokladám taktiež za dôležitú. Budem sa snažiť ukázať, že reforma zdravotníctva je súčasťou našej ekonomickej podriadenosti zahraničiu, čo bol vlastne cieľ prevratu roku 1989 a že výsledkom reformy zdravotníctva v konečnom dôsledku má byť zisk pre zahraničné korporácie, ktoré naše zdravotníctvo postupne ovládnu, podobne ako už ovládajú všetko, čo tu máme. Samozrejme, niečo zo zisku dostanú aj slovenskí podnikatelia, ináč by reformu tohto typu nerobili. Prosil by som pána predsedu Národnej rady, keby ste zaistili kľud.
V. Tomanová, ministerka práce, sociálnych vecí a rodiny SR: (2010-03-09):
A v tejto súvislosti si dovolím iba pripomenúť, a to veľmi, veľmi jednoducho, pani poslankyňa Sárközyová, mali by ste sa naučiť, že občan so zdravotným postihnutím nemusí byť vždy invalidný občan. A pokiaľ ide o to prehodnotenie, museli sme prehodnotiť všetkých invalidov, ktorých ste vy prehodnocovali v procese, v ktorom to bolo. Ďakujem.
Klus, Martin, podpredseda NR SR (2019-12-03):
Ďakujem pekne pánovi poslancovi a zároveň teda predkladateľovi. V tejto chvíli vidím, že by v rozprave mala vystúpiť pani poslankyňa Remišová, nech sa páči, máte slovo.
Jarjabek, Dušan, poslanec NR SR (2011-04-05):
Ďakujem za slovo, pán predseda. Pán kolega, začali ste tak romanticky, rozprávkovo O troch grošoch. V mnohom, čo ste povedali, sa s vami dá súhlasiť a ťažko je protirečiť, ale ten život v tej vašej koalícii je o niečom inom, a pripomína mi inú rozprávku O vlkovi a Červenej Karkuľke. Len vy v koalícii ste sa ešte nedohodli, kto bude vlk a kto Červená Karkuľka. Inými slovami, aby to naozaj všetci pochopili, kto koho zožerie. Ďakujem za pozornosť.
R. Chmel, minister kultúry SR: (2003-11-06):
Vážený poslanec, ani ja som nebol pri tom, keď sa slovenská filmová tvorba, ako vravíte, zlikvidovala. Ale pravdou je, že sa skutočne nachádza na pokraji zániku. Dôvodov tohto stavu je viacero, ale nie je asi teraz celkom účelné ich analyzovať, lebo na to by nevystačil ani jeden niekoľkodňový seminár. Faktom je, že takmer všetky filmárske profesie na Slovensku sú na vyhynutie. A teraz paradoxne ešte nehovorím o tvorcoch, lebo tí si uplatnenie nájdu v reklame alebo v zahraničí. Po likvidácii filmových štúdií na Kolibe prišlo o prácu približne 2 000 ľudí, odborníkov na rôzne filmové remeslá. Postupne sa začali venovať inej činnosti. Zanikli laboratóriá. Na Slovensku neexistuje v tejto chvíli infraštruktúra na výrobu filmu. Slovenská televízia, ktorá by mala časť týchto potrieb sanovať, sa nachádza v kríze a jedným z riešení boli radikálne kroky terajšieho ústredného riaditeľa. Tie boli na stabilizáciu STV možno potrebné, ale znamenali definitívny zánik niektorých profesií. Hovorím to preto, lebo v takejto situácii vyrobiť na Slovensku film je vlastne drahšie a komplikovanejšie ako v krajinách, ktoré infraštruktúru majú. Z toho vyplýva, že opatrenia na revitalizáciu, či ak chcete, na zmŕtvychvstanie slovenskej filmovej tvorby musia byť rôzne a situáciu nevyrieši len jednorazové naliatie financií do podpory tvorby, aj keď je to istotne dôležité a prvoradé. Takže by som si vás dovolil informovať, pán poslanec, že v budúcom roku sme na podporu programu Audiovízia vyčlenili 100 mil. korún, z čoho minimálne 60 mil. je určených na produkciu filmov pre kiná, a tie vyčlenila priamo vláda z prostriedkov na podporu prioritných projektov. Súčasťou opatrení sú aj návrhy obsiahnuté v návrhu zákona o Slovenskej televízii, ktorý sa nachádza práve teraz u vás v druhom čítaní. V návrhu je okrem iného ustanovenie, ktoré určuje, že 20 % koncesionárskych poplatkov musí STV použiť na pôvodnú televíznu tvorbu. Revitalizácia filmovej tvorby bez revitalizácie celkového audiovizuálneho prostredia totiž nie je možná. Medzi opatrenia, ktoré sme už realizovali, patrí aj zriadenie kancelárie Media Desk v apríli tohto roku, ktoré umožnilo slovenským žiadateľom začať sa uchádzať o podporu z programov Európskej komisie Media plus. A môžem vás informovať, že túto možnosť už začínajú úspešne využívať. V budúcom roku predložíme do Národnej rady Slovenskej republiky návrh zákona, nového zákona o audiovízii, v ktorom by sme v systematických krokoch, ktoré by mali viesť k vytvoreniu kvalitných podmienok pre slovenskú filmovú tvorbu, chceli naďalej pokračovať. Ďakujem, pán predseda.
Paška, Pavol, predseda NR SR (2013-06-25):
Vážené pani poslankyne, páni poslanci, budeme pokračovať v prerušenej rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony . Máme tu pani poslankyňu Vaľovú? Janka, pani poslankyňa Vaľová? (Ruch v sále.) Pani poslankyňa, poprosím vás, o zaujatie miesta pre navrhovateľov. A pán poslanec Glenda ako určený spravodajca, nech sa páči, zaujmite miesto pre spravodajcov? Pán poslanec Zajac, nech sa páči.
P. Hrušovský, predseda NR SR: (2003-09-10):
P. Bódy, poslanec: Ďakujem za slovo, pán predseda. Pán Čaplovič, ja chcem reagovať na tú časť, kde ste hovorili o deťoch výnimočných, ktoré by mali byť dotované v školách, ich vzdelávanie by malo byť nadmieru dotované tým, aby boli prínosom pre spoločnosť, a dali ste to do protikladu s deťmi s mentálnym a zdravotným postihnutím. Obávam sa, pán Čaplovič, že ste trošku zaspali dobu. Pred štyridsiatimi rokmi vznikal vo Švédsku model spoločného vzdelávania a veľmi si vážim názor pani Navrátilovej a vôbec názor ministerstva, keď hovorí o tom, že kompetencie škôl a ich financovanie by malo prejsť presne pod obce a školy. Dnes existuje stav, kde zdravotne postihnuté deti sú vychovávané a vzdelávané vo veľkých ústavoch a tak sú odtrhnuté od lokality, odkiaľ pochádzajú. Ideálnym stavom by bolo, keby boli kompletne a spoločne vzdelávané, integrovane vzdelávané priamo v obciach a mestách. Len v tom momente môžeme hovoriť o tom, že vznikne a príde k integrácii týchto detí. A na margo ešte, v Spojených štátoch amerických a vo vyspelých európskych krajinách, ak ste hovorili o výnimočných deťoch, tak práve medzi tieto deti patria aj deti s mentálnym, telesným a iným postihnutím. Sú to deti s osobitnými potrebami, ktoré treba v plnej miere akceptovať. Ďakujem za pozornosť.
Stohlová, Tamara, poslankyňa NR SR (2024-04-30):
Ďakujem pekne za slovo a ďakujem aj vám, pán minister, ja oceňujem, že sa takto prihlasujete do tej rozpravy a dá sa reagovať a dá sa nejakým spôsobom debatovať. Vy hovoríte, a teda aj to vítam, že hovoríte, že prevencia je v poriadku a nemáte s ňou zásadný problém, na druhej strane kritizujete to, že o prevencii sa tu roky hovorí. A ja hovorím, že no to je presne ten problém, že sa o nej len hovorí, že ona sa jednoducho neprináša do tej reality, iba sa o nej hovorí. Ale zároveň my aj hovoríme, že veď dobre, vy ste si vybrali túto cestu, že chcete využívať výnimku a my s tou výnimkou pracujeme a presne aj na tento účel máme pripravený konkrétny pozmeňujúci návrh, aby sme sa s touto situáciou vysporiadali. Pretože výnimky z podstaty sú výnimky a nemali by sme na nich stavať systém, to jednoducho nedáva zmysel. Ja som spomínala, že už dnes štátna ochrana prírody môže tie zásahy vykonávať sama alebo si tie poľovnícke združenia môže zazmluvňovať. Takže ja hovorím, že veď okej, poďme vašou cestou, vydajme tú výnimku, keďže zjavne v tom regióne nemá zásahový tím tú danú kapacitu, ale pracujme s tým ďalej, robme z toho nejaký systém, nejaké systémové opatrenie a sformalizujme tú spoluprácu s tým daným poľovníckym združením, ktoré na tom mieste zasiahne. Lebo podľa mňa to, že to má koordinovať odborná organizácia, ktorá má manažment medveďa na starosti, to by malo byť úplne prirodzené vyústenie používania takýchto ad hoc výnimiek. Ja si myslím, že na tomto by sme sa zhodnúť mali vedieť a v tomto zmysle a v tomto duchu podáme aj pozmeňujúci návrh, ktorý to bude ošetrovať.
M. Hort, podpredseda NR SR: (2008-12-04):
Prerušujem rokovanie o tomto bode programu a budeme hlasovať zajtra. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Vládny návrh zákona ste dostali ako tlač 829 a návrh na jeho pridelenie na prerokovanie vo výboroch je v rozhodnutí č. 835. Prosím teraz ministra zdravotníctva Slovenskej republiky pána Richarda Rašiho, aby vládny návrh zákona uviedol. Nech sa páči.
Danko, Andrej, predseda NR SR (2016-05-19):
Poprosím o kľud v sále, pán poslanec.
P. Paška, predseda NR SR: (2008-06-17):
Otváram rozpravu. Písomnú prihlášku nemám. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. A prerušujem rokovanie o tomto bode programu. Teraz budeme rokovať v prvom čítaní o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov . Je to tlač 636. Návrh na pridelenie výborom je v rozhodnutí č. 656. Pán minister dopravy, pôšt a telekomunikácií pán Ľubomír Vážny uvedie vládny návrh.
Danko, Andrej, predseda NR SR (2017-05-09):
Ďakujem. Pán poslanec Richard Vašečka.
P. Paška, predseda NR SR: (2010-04-27):
Otváram rozpravu. Pýtam sa, či sa chce niekto prihlásiť do rozpravy v treťom čítaní. Nie. Vyhlasujem rozpravu za skončenú. A teraz budeme hlasovať o návrhu zákona ako o celku.
Fedor, Martin, poslanec NR SR (2019-05-14):
Vážený pán poslanec, ja sa celkom uspokojím v tomto zmysle a v tejto problematike s tým, keď všetky koaličné strany budú dostatočne a jasne podporovať programové vyhlásenie vlády aj v tejto oblasti. To je celé, čo môžem k tomu povedať. A zároveň nechať ministerstvo zahraničných vecí robiť svoju prácu.
Beluský, Martin, poslanec NR SR (2020-04-23):
Ďakujem pekne za slovo. Pán poslanec, čo sa týka dopravy, tak naozaj aj to, čo ste vy hovorili o tej prioritizácii a o tej potrebnej výstavbe, s tým sa dá naozaj len súhlasiť, ale ja vám cez, chcem vás tak upozorniť, alebo dávam do pozornosti aj to, že nielen tá výstavba, ale aj tá údržba je veľmi dôležitá už tej existujúcej cestnej siete a na Slovensku máme veľmi negatívny trend, čo sa týka kvality existujúcej cestnej infraštruktúry, pretože naozaj, keď si pozrieme štatistiky, tak vidíme, že stav ciest I., II. a III. triedy sa každý rok zhoršuje a je to spôsobené nielen tým, že sú podfinancované, i tí správcovia alebo samosprávy, ktoré majú tieto cesty na starosti, ale aj celkovým systémom. A keď sa bavíme o údržbe, tak k tomu, samozrejme, neodmysliteľne patrí aj zimná údržba a posypávanie ciest posypovou soľou a bola to práve naša iniciatíva, že sa posypová soľ dnes, respektíve dodnes obchoduje na komoditnej burze v Bratislave a jej posledná referenčná je 65 eur za jednu tonu. A tento systém nákupu, ktorý je mimoriadne transparentný, vysoko časovo efektívny a výsledok je rovnako kvalitný ako pri štandardnom verejnom obstarávaní, tak doteraz ho na Slovensku nevyužíva takmer nikto, iba Národná diaľničná spoločnosť, ktorá tak robí po mediálnom škandále, kedy NDS-ka nakúpila posypovú soľ dvakrát drahšie ako Banskobystrický samosprávny kraj počas županovania Mariana Kotlebu a dodnes ho používa Banskobystrický samosprávny kraj, pretože ten systém sme tam zaviedli my. Preto vás chcem ako koaličného poslanca upozorniť a dávam do pozornosti aj túto oblasť dopravy, pretože je veľmi potrebné, aby aj ostatné samosprávne kraje sa do tohto nakupovania zapojili, aby sme naozaj šetrili desiatky miliónov eur na takýchto nákupoch. Ďakujem pekne.
Kažimír, Peter, poslanec NR SR (2010-08-05):
Ďakujem veľmi pekne. Pán podpredseda vlády, povedali ste, že v oblasti zjednotenia výberu a daní a odvodov sa od roku 2005 neurobilo takmer nič. Nehovoríte pravdu, ale ospravedlňuje vás to, že ste v exekutíve nový. Existuje projekt UNITAS, ktorý je rozpracovaný do detailov a určite ste o tom aj sám informovaný. Je rozpracovaný a rozdelený do desiatky ďalších podprojektov. Vy totiž nemôžete zjednotiť výber daní a odvodov, pokiaľ nemáte reformované inštitúcie. My vám zanecháme zákony, ktoré prešli v minulom parlamente, ktoré vlastne založia možnosť vytvorenia nových finančných úradov, a naozaj nemôžete ani zjednotiť výber daní a odvodov, pokiaľ vaše tety zo Sociálnej poisťovne prerátavajú dôchodky na kalkulačke, pretože sa informačný systém doteraz ešte len buduje. Takže skôr by som upriamil vašu pozornosť na to, čo robí váš kolega podpredseda vlády Mikloš, ktorý pred pár dňami rozpustil tím, ktorý sa tejto problematike venoval a decentralizuje právomoci. Takže to vás môže parádne zdržať v tomto projekte. Ďakujem.
Danko, Andrej, podpredseda NR SR (2024-06-26):
Poslanec Bartek.
Laššáková, Jana, doterajšia podpredsedníčka NR SR (2016-03-23):
Pani poslankyňa Oľga Nachtmannová.
Jarjabek, Dušan, poslanec NR SR (2014-02-11):
Ďakujem za slovo. Tiež by som chcel pripomenúť cteným kolegom, že výbor pre kultúru a médiá zasadá o dvanástej v obvyklej miestnosti výboru. Ďakujem za pozornosť.
Grendel, Gábor, podpredseda NR SR (2020-11-03):
Otváram všeobecnú rozpravu, do ktorej som nedostal žiadnu písomnú prihlášku, ale o slovo v zmysle rokovacieho poriadku požiadal pán podpredseda Národnej rady Milan Laurenčík, ktorému týmto dávam slovo.
Hort, Milan, podpredseda NR SR (2010-08-04):
Ďalším s faktickou poznámkou prihláseným je pán poslanec Jozef Mikuš. Nech sa páči.
Šeliga, Juraj, poslanec NR SR (2022-02-03):
Ďakujem pekne, pán minister. Ja som tú otázku úmyselne položil možno takým nie úplne formálne správnym spôsobom, čo sa týka tých dotácií a všetkých pomenovaní. Vy ste tú odpoveď poňali tak formálnejšie, čo, samozrejme, rešpektujem, ale ona vo svojej podstate, tá otázka pochádza z podnetov, ktoré ja dostávam od občanov, farmárov, a pýtajú sa, že ako to vlastne bude s tou poľnohospodárskou platobnou agentúrou a s tými platbami. Jednoducho, že, vy sám ste to naznačili, je tu ozdravný plán, ozdravný proces a podobne, ktorý nejakým spôsobom je, samozrejme, komunikovaný aj v Európskej únii. A teraz je otázka, že kedy sa to uzatvorí, resp. kedy už tá refundácia bude v režime 100 % a nie 75? Však tam ja smerujem, lebo veď to by tu bolo na dlhšiu debatu. Vy to viete lepšie ako ja, ako napätý je rozpočet vášho rezortu, že by tam bolo treba viac peňazí, veď to každý minister si pýta a podobne, tak práve preto si myslím, že aj tí poľnohospodári sa pozerajú citlivejšie na to číslo 25 % a majú obavu, že kedy to skončí, aby to bol nejaký typ uistenia. A rovnako je to, samozrejme, vizitka potom nás všetkých ako Slovenskej republiky vo vzťahu k Európskej únii. Takže tam som smeroval. Ak toto viete ešte ozrejmiť, že kedy vy vidíte to, že by to mohlo skončiť a naozaj aby sme mali tú PPA-čku plne akreditovanú vo vzťahu k Európskej únii, že už povedia: Áno, 100 % platieb, Dobytkár máme za sebou, v úvodzovkách, veríme vám opäť naplno.
Grausová, Natália, poslankyňa NR SR (2018-12-05):
Ďakujem za slovo. Pán Budaj, chcela by som pripomenúť to, že za bývalého totalitného Československa pred rokom 1989 ste sa dostali do kotolne. Dnes, v dnešnej dobe, by ste sa za prejavenie názoru a povedanie pravdy dostali tak akurát ku kontajneru, ani nie do tej kotolne. Pretože dnes sú vyhadzovaní ľudia, ktorí povedia pravdu, ktorí povedia svoj názor, ktorý sa nezhoduje s naoktrojovaným názorom diktátorskej väčšiny, tak za to sú ľudia vyhadzovaní z práce a nie sú prijatí možno ani do tej kotolne. Sám ste podporili Žitňanskej zákon, ktorý zaviedol do nášho súdnictva prezumpciu viny a prenasledovanie ľudí za to, že prejavia svoj názor, že povedia pravdu, ktorá sa naozaj nezhoduje so všeobecne nanúteným názorom totalitnej vlády. Spomínate štúdium v bývalom Sovietskom zväze. Ako to môže, ako sa to zhoduje s vašou obhajobou ministra Lajčáka, ktorý vyštudoval MGIMO, bol aktívnym členom KSČ a musel určite veľmi vyhovovať všetkým kritériám moskovskej, sovietskej školy, štúdia zahraničnej diplomacie, medzinárodných vzťahov. Pretože tam sa bežný človek nedostal. Tak mňa by zaujímalo, pretože v tomto vidím nejaký, je to rozpor vo vašej reči. Ďakujem.
Muňko, Dušan, poslanec NR SR (2021-04-30):
Pán podpredseda, chcel by som ti poďakovať za podrobný rozbor, prečo tu dneska sedíme. Čakal som predsa len, že vláda, ktorá predstupuje teraz so svojím vládnym programom, po roku zmení niektoré veci, a vrátim sa len k dvom oblastiam. Jedna oblasť je gastrocentrum, gastroprevádzky a cestovný ruch. Čakal som, že v tej situácii katastrofálnej a kde sa tieto podniky nachádzajú, že vláda prijme opatrenia a že dá nejaké prostriedky finančné, obrazne, aspoň 100 mil. na to, aby sa infraštruktúra v jednotlivých regiónoch, ktoré sú zaujímavé, rozvinula, aby tam naši domáci cestovatelia mohli ísť, pretože do zahraničia cestovať nebude, a zároveň, že vytvoríme podmienky pre zahraničných hostí, aby sem mohli prísť. Vy, naopak, chcete zvýšiť dépeháčku. Nerozumiem vám, z 20 % ešte vyššiu, pričom dneska na cestovný ruch, pozrite si v jednotlivých krajinách, aká je. Druhá vec, pokiaľ sa týka poľnohospodárstva. Máme pasívnu bilanciu s Českou republikou, skoro s každou. Nepodporili ste vo vládnom programe, ale ani v obnove tie peniaze, ktoré ste, ktoré tam potrebujú aspoň na sceľovanie pozemkov, to, čo tam bolo, tých 100 mil., napriek tomu, že ste plán obnovy zvýšili zhruba o 600 miliónov. Zápasí s problémami ovocinárstvo, zelenina. Prakticky naše poľnohospodárstvo je na kolenách a napriek tomu ministerstvo poľnohospodárstva nedostáva žiadnu podporu k veci. Pričom keď zoberete priame platby v západnej Európe, čiže v starej desiatke, sú úplne iní. Jak majú naši poľnohospodári proste prežiť toto ťažké obdobie? Nehovoriac o tom, pokiaľ sa týka aspoň, keby ste boli dali nejaké prostriedky na závlahové sústavy, ktoré sú. Veď suchota je 20 % vyššia oproti minulému roku. A môžem vám povedať ďalšie veci, ktoré poľnohospodárstvo dneska zápasí.
Kyselica, Lukáš, poslanec NR SR (2022-05-04):
Ďakujem. Tak hlasovanie bude dnes o jedenástej.
Zelník, Štefan, poslanec NR SR (2017-02-08):
Ďakujem pekne za slovo. Chcem len pripomenúť poslancom zo zdravotného výboru, že o 12.20 hod. pokračujeme v rokovaní zdravotného výboru. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Lukáč.
Sulík, Richard, predseda NR SR (2011-02-08):
Ďakujem. Slovo má pani poslankyňa Kiššová.
B. Bugár, podpredseda NR SR: (2005-06-21):
Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Protokolom č. 13 k Dohovoru o ochrane ľudských práv a základných slobôd týkajúcich sa zrušenia trestu smrti za každých okolností (tlač 1080). Pán minister zahraničných vecí Eduard Kukan, nech sa páči, máte slovo.
Janckulík, Igor, poslanec NR SR (2023-12-13):
Vážený pán predsedajúci, kolegyne, kolegovia, ďakujem za slovo. Pán kolega Grendel, som rád, že ste vystúpili s týmito poplatkami a, samozrejme, chcem poďakovať aj Julovi Jakabovi, že si dal túto námahu. Určite nebolo to jednoduché, ale ďakujem veľmi pekne, že to spracoval. A v mojom vystúpení sa budem venovať poplatkom v oblasti dopravy. Mrzí ma, že sa rapídne zvýšili poplatky aj na vydanie vodičských preukazov. Prečo to hovorím? Viaceré stredné školy, aby získali študentov, tak im ponúkajú vodičské preukazy zdarma v rámci réžie školy. Týmto zrušením týchto poplatkov, navýšením, uberieme stredným školám nemalé finančné prostriedky a obávam sa, že niektoré školy budú musieť prehodnotiť, či budú vôbec im ponúkať zdarma vodičské preukazy. Teraz uvediem niektoré, keďže mám ešte čas, niektoré poplatky, čo sa ich budú týkať. Vykonanie skúšky na získanie vodičského oprávnenia skupiny AM, A1, A2 a skupiny A z pôvodných 16,50 na sumu 25, to znamená navýšenie 51,5 %. Vykonanie skúšky na získanie vodičského oprávnenia skupiny B1, B, BT, T z pôvodných 33 na 50 eur, to znamená navýšenie o 51,5 %. Vykonanie skúšky na získanie vodičského oprávnenia skupiny C1, C1E, D1, D1E zo 49,50 na 70, to je 41,4 %. Tak sami musíte vidieť, že toto navýšenie fakt môže znemožniť, že nebudú... (Prerušenie vystúpenia časomerom. Potlesk.)
Ivan, Miroslav, poslanec NR SR (2019-09-19):
Ďakujem za reakcie. Pán, pán kolega Grendel, v tomto máme zhodný názor, skutočne uprednostňujeme riešiť podnikateľské prostredie a to mi v tej dôvodovej správe chýba, že čo, čo je vlastne, či bola analýza o tom, čo odrádza vôbec vodičov od vykonávania tejto práce, či sú to, či, môže to byť výška mzdy, môžu to byť tie odlúčenia od rodiny, môžu to byť tie prenocovávania v tých kamiónoch. Je to ťažký život, každý to vie, každý videl tých kamionistov, ako, ako sa, ako trávia svoj večerný čas, tie oddychové pauzy, ktoré musia zo zákona mať na tých, na tých odpočívadlách. To nie je závideniahodný život. A tu sa mala spraviť naozaj dobrá analýza, že čo by, čo by ich, tých ľudí, čo to nerobia, alebo čo sú odradení, prečo to nerobia, čo, čo je najväčším dôvodom a či to je skutočne, že, že, že či to je tá mzda alebo... A tam, tam by sa malo začať to, to riešenie. A možno premostím, že, že nedávno sme mali v parlamente zákon, kde sme znižovali napríklad požiadavky na vzdelanie pre rušňovodičov, je to teda z kapitoly dopravy tiež, a to len preto, že opäť bol, bol tu argument a minister Érsek povedal, nie je rušňovodičov. Ja som mu vtedy povedal, no bolo by, keby sme hľadali príčiny, odhaľovali ich a išli po nich. Pretože plat rušňovodiča v Čechách je 1400 – 1500 eur, na Slovensku ten istý nástupný plat takého rušňovodiča je 700. A my sme mu znížili požadované vzdelanie, to je, to je to naše slovenské riešenie. Pán Marosz, ďakujem za, za, za to, v podstate ste potvrdili, čo som vravel, ďakujem pekne. Tie štati... (Prerušenie vystúpenia časomerom.)
P. Miššík, poslanec: (2009-02-05):
Viliam, spolu sme nastupovali v roku 1998 do funkcií, ty si bol zástupca prednostu Krajského úradu v Bratislave, kde bol šéfom Branislav Longauer. Veľmi šikovný človek. Nominovalo ho ináč vtedy KDH, potom prešiel do SDKÚ. Chválil ťa celý život, aký si bol šikovný. Aj vďaka nám, keďže aj som robil vtedy náhodou prednostu Krajského úradu v Nitre, sme pripravovali návrhy na decentralizáciu verejnej moci smerom k samosprávam. My sme vymýšľali zákony, ktoré začali platiť až po tomto prvom našom volebnom období. To znamená, my sme zo svojej skúsenosti pripravovali zákony, aby sa štátna moc decentralizovala na vyššie územné celky a samosprávy. To je prvá odpoveď. Veľmi si k tomu prispel, to je odpoveď, že prečo teraz. No preto, že nielen právomoci prešli, ale aj vyššie územné celky, aj samosprávy majú aj svoje financie. Preto si myslím, že my sme tu na to, aby sme robili zákony, oni sú tam na to, aby sa starali o občanov. Sú k nim bližšie, poznajú ich problémy a na to sú tam. To je politický systém, ktorý je dnes v ústave a platí to. K druhej otázke. Prečo právnici, advokáti. Ja som to pochopil presne, advokáti, lekári a tak ďalej. No z jednoduchého dôvodu. Tento návrh hovorí o verejných funkciách, Viliam. O verejných funkciách. Ani lekár, ani advokát nie je verejná funkcia. Živia sa svojom prácou, nepoberajú plat z verejných zdrojov. Z verejných financií. Priatelia, toto je najpodstatnejšia vec, o ktorú tu ide. Okrem nezlučiteľnosti.  Spýtajte sa vašich kolegov, ak stíhajú, robia to. Ak nestíhajú, čo vám váš predseda povie, ak nestíha poslanec kvôli niektorým veciam. A nakoniec dovoľte, nechcem byť ani drzý, ani zlý, naznačil to Gábor Gál. Ja sa pýtam, kde je ten, s ktorým som chcel dnes diskutovať? Asi má povinnosti vo VÚC-ke. Kde je Tibor Mikuš? Však Tibor má zrejme povinnosti vo VÚC-ke, a preto nemôže vykonávať teraz funkciu poslanca a debatovať so mnou o mojom návrhu, ktorý ho priamo ohrozuje. A ja mu ponúkam, že som možnože dal zlú účinnosť, preto tu nie je, lebo si uvedomujem, že ak účinnosť tohto zákona má byť 1. 5., tak zasahuje do jeho mandátu. Tak ja, ak to prejde do druhého čítania, priatelia, tak ja sám navrhnem zmenu účinnosti tohto zákona, aby platil až potom, keď budú vykonané voľby nových poslancov do Národnej rady Slovenskej republiky. Ďakujem za pozornosť. (Potlesk).
Martvoň, Anton, poslanec NR SR (2013-03-15):
Ďakujem pekne za slovo, pani predsedajúca. Ja by som reagoval teda na pani podpredsedníčku Jurinovú v tom zmysle, že v podstate s niektorými vecami, čo bolo povedané v tomto vystúpení, môžem plne súhlasiť, minimálne v tom, že ide o zložitú problematiku, na ktorú treba hľadať rôzne riešenia, ktoré budú koncepčného i nekoncepčného charakteru. Jednu vec ale musím povedať, že podľa môjho názoru je proces, ktorý ministerstvo zvolilo, dobrý, ide postupnými krokmi, nedá sa táto problematika riešiť úplne komplexne. Teraz sa hlavne, aspoň ja to tak chápem, ministerstvo zameralo na mladých ľudí a na mládež, a teda mladým ľuďom, ktorí sú povedzme nad 18 rokov, aby pomohli a mali možnosť teda dostať sa naspäť do toho normálneho života, aby nemuseli byť teda za tú drogu priamo odsúdení. Tie príklady, čo tu boli aj spomínané s Cinkotom, no jedna vec, na ktorú musím upozorniť, čo tu nikto nepovedal, že ten Cinkota mal vyše 230 dávok, čiže tam to bolo zjavné. Tu, o čom hovoríme, aj v týchto prípadoch tejto novely Trestného zákona, je to okolo 10, 11 dávok, o čom sa sporíme, kde fakt závisí, že ten mladý človek, keď dostane náhodou kvalitnú drogu, tak pre neho bežne to isté množstvo môže znamenať 11 dávok a pre dospelého človeka by to znamenalo 5 dávok a bol by v úplne inej kategórii trestného činu. Čiže aj sadzby. Čiže treba fakt rozlišovať to a sústrediť sa na to a to vnímam a pozitívne vnímam u ministerstva spravodlivosti, že chce pomôcť mladým ľuďom a nie dílerom. My SMER dílerov odsudzujeme a sme za to, že díleri, podobne ako tí, čo vo veľkej miere dávajú alkohol mladistvým, patria za mreže.
Šeliga, Juraj, podpredseda NR SR (2020-05-12):
Pán poslanec Blanár.
Pellegrini, Peter, predseda NR SR (2024-02-08):
Prezentujme sa a hlasujme o bode 291 druhého pozmeňovacieho návrhu pána poslanca Galka. (Hlasovanie.) Prítomných 129 poslancov, za 15, proti 78, zdržalo sa 34, nehlasovali 2. Bod sme neschválili.
I. Gašparovič, poslanec: (2001-10-24):
I. Presperín, podpredseda NR SR: Pokoj, prosím.
Grendel, Gábor, podpredseda NR SR (2021-07-23):
Pán poslanec Suja.
Laurenčík, Milan, podpredseda NR SR (2020-04-23):
Pán poslanec Šudík. (Reakcia z pléna: „ Stratil sa.“. ) Pán poslanec Habánik.
Hrušovský, Pavol, podpredseda NR SR (2010-09-09):
Panie poslankyne, páni poslanci, prezentujme sa a hlasujme o návrhu s vyslovením súhlasu na skrátené legislatívne konanie. Pán poslanec Abrhan má poruchu na zariadení? (Výkriky v sále.) Nevykrikujme jeden na druhého. (Hlasovanie.) Panie poslankyne, páni poslanci, vyhlasujem toto hlasovanie za neplatné. Technici, pán poslanec Abrhan, technika je v poriadku? Prosím, prezentujme sa a hlasujme opakovane o návrhu s vyslovením súhlasu na skrátené legislatívne konanie. (Hlasovanie.) 120 poslancov prítomných, 79 za návrh, 9 proti, 31 sa zdržalo, 1 nehlasoval. Návrh na skrátené legislatívne konanie sme schválili. Pristúpime k prvému čítaniu o vládnom návrhu zákona o špecifických štátnych zárukách a o zmene a doplnení niektorých zákonov . Poprosím pána podpredsedu vlády a ministra financií, aby z poverenia vlády návrh zákona odôvodnil.
Danko, Andrej, podpredseda NR SR (2024-06-26):
Pán poslanec Čaučík.
Nemky, Martin, poslanec NR SR (2016-12-01):
Pán predseda, ďakujem pekne za slovo. Vážený pán kolega Pčolinský, čakal som viac, ale je pravda, nikdy nečakaj viac, aby si nebol sklamaný. Teda citovali ste, síce ste skúšali argumenty, že ideme šetriť a neviete o iných argumentoch. Pán poslanec, hlavnými argumentami boli zvýšenie povedomia občanov o fungovaní samosprávnych krajov. Dneska sa bavíme o kompetenciách, aké majú samosprávne kraje. Možno šetrenie času ľudí tým pádom, že sa voľby budú konať v ten istý deň. Zníženie počtu kumulovaných funkcií, tých dôvodov je výrazne viac a viac. To znamená, že nie, že budete citovať nejakú vetu, ktorá ani nebola v dôvodovej správe. Pán kolega, čakal som viac. Ďakujem pekne.
P. Paška, predseda NR SR: (2008-12-03):
(Hlasovanie.) 141 prítomných, 11 za, 67 proti, 63 sa zdržalo. Tento návrh sme neschválili.
Hrnčiar, Andrej, podpredseda NR SR (2017-09-06):
Vyhlasujem všeobecnú rozpravu za skončenú. Pani ministerka, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu a končím dnešný rokovací deň. Prajem vám príjemný zbytok večera. (Prerušenie rokovania o 19.02 hodine.)
Kočiš, Eduard, poslanec NR SR (2022-02-03):
Ďakujem pekne. Ďakujem pekne, pán podpredseda. Čo sa týka vlastne len tých faktov, na ktoré poukazuje strana jedna a protistrana B sa to snaží nejakým spôsobom vyvrátiť, ja vždy budem zastávať názor a tento názor je zakomponovaný v tomto našom návrhu zákona, keď sa naozaj musíme vrátiť opäť na začiatok. Chceme týmto návrhom zákona nič iné len to, aby nemohol úradník na ministerstve zdravotníctva vyhláškou a tou vyhláškou podpísanou v rámci ministerského nejakého aparátu dôjsť k nejakej povinnej vakcinácii rôznych skupín obyvateľstva. To, že sa nám tu niektorí koaliční poslanci snažia neustále vložiť do úst, že toto nie je téma dňa, ale je to téma dňa, pretože touto témou sa vážne zaoberá bábkoherec Heger, ktorý zastáva funkciu premiéra, ministerka Kolíková o tom výsostne rozpráva, že áno, je to téma dňa. Čiže zbytočne nás niektorí poslanci budú presviedčať, že toto téma dňa nie je. A jednoducho na túto tému, ktorá je veľmi ošemetná a veľmi citlivá, sa snažíme týmto naším návrhom zákona poukázať. Nerobíme nič zlé, nič nezákonné len to, že sa snažíme zastať ľudí, ktorí sa tuná v pléne Národnej rady Slovenskej republiky obhájiť sami nemôžu. A to, ako poukázal kolega Urban, ak by ste tento zákon niekedy prijali, tak nám naozaj hrozí exodus zdravotníckych pracovníkov, ktorí túto vakcináciu odmietajú. A sú to naozaj ľudia, ktorí pracujú s týmito pacientmi v prvej línii a zaručene to stále odmietajú. Takže ja naozaj nehovorím, že strašíme, ale prosím vás, ani vy nehovorte, že podsúvame a strašíme ľudí.
Kaník, Ľudovít, poslanec NR SR (2014-12-12):
Ďakujem. Môžme tu rozoberať technické detaily a finančné súvislosti donekonečna. Ale, pán minister, len hlupák by mohol veriť tomu, že takýto super kšeft je možné urobiť bez politického prepojenia a bez politického zadania. A preto ja chcem poukázať, a budem o tom hovoriť aj vo svojom vystúpení, tu nejde len o samotný kšeft, o ktorom tu väčšina kolegov rozpráva. Vy nie ste nejak extra výnimočný, okrem vysokej efektívnosti, ktorú dosahujete, vy ste len koliesko v dobre fungujúcom súkolí, v systéme, ktorý táto vláda nastavila a ktorý sme charakterizovali na schôdzi o odvolávaní premiéra Fica ako korupčný systém. Korupčný a klientelistický systém. Vy ste len jedno koliesko tohto systému. My tu každý deň alebo každý týždeň môžeme odvolávať jedného ministra a budeme mať dostatok dôvodov na to, aby bol odvolávaný. Mali sme tu už Richtera, môžeme tu mať Glváča po Novom roku, máme tu teraz vás, mali sme tu Pašku. Všetko spája jedno jediné. Celá vláda, celý spôsob, akým vy, do hĺbky prehnitá vláda, vládnete tomuto Slovensku, je, že vládnete na základe korupcie a klientelistických prepojení. A celý cieľ vládnutia nie je zlepšiť túto spoločnosť a niekam ju posunúť, ale dobre na tom zarobiť. V tomto ste mimoriadne talentovaní. Každá jedna vec, ktorá sa vyskytne, vaše prvé zacielenie je, ako sa na tom dá dobre zarobiť. A viete to, vždy nájdete cestu a mimoriadne a extrémne dobre na tom zarábate na úkor občanov Slovenska. (Potlesk.)
Bugár, Béla, podpredseda NR SR (2017-02-10):
Páni poslanci! Nech sa páči, pán poslanec Hrnko, ak budete chcieť, samozrejme, môžte faktickou reagovať. Nech sa páči.
Záborská, Anna, poslankyňa NR SR (2020-09-02):
Ďakujem pekne, pán predseda. Vážené pani poslankyne, páni poslanci, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajcu k návrhu uvedeného zákona, tlač 233. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Pán predseda, prosím vás, otvorte všeobecnú rozpravu.
Kollár, Boris, poslanec NR SR (2016-10-21):
Ďakujem velice pekne pánovi Baránikovi aj, Alan, tebe. A ešte tak narýchlo by som chcel povedať jednu vec, že prečo tunák musíme podstupovať tomuto cirkusu, cirkusu pri zmene tohto rokovacieho poriadku. A som presvedčený, že je to je len jedna jediná vec, prečo tunák máme tento rokovací poriadok na stole. Aby sme odvrátili pozornosť od každodenných káuz, prehmatov a rozkrádačiek našich štandardných politikov. Ďakujem.
Jurzyca, Eugen, poslanec NR SR (2017-02-14):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dubovcová, Jana, poslankyňa NR SR (2011-09-06):
Tak pokiaľ ide o pani poslankyňu Laššákovú, tak ja som veľmi rada, ak sa bude diskutovať o náplni Súdnej rady, pretože diskutovalo sa aj pri jej vzniku o regionálnom princípe, o kreovaní predsedu, o zložení a kreovaní Súdnej rady. Vybrali sme si tento model, ktorý teraz máme a mienime ho prehodnotiť. V tom čase bol predsedom Najvyššieho súdu, keď sa zakladala Súdna rada, bol predsedom Najvyššieho súdu, ak sa dobre pamätám, tak Štefan Harabin. Čiže z môjho pohľadu je úplne jedno, kto je dnes predsedom Najvyššieho súdu a predsedom Súdnej rady, lebo po 10 rokoch alebo po určitom časovom horizonte je jednoducho potrebné prehodnotiť systém. Veď my sme ho zakladali takým spôsobom, že sme vychádzali len z teórie. Nemali sme tu žiadne praktické skúsenosti v Slovenskej republike. Veď Slovenská republika nemala zastrešenie pre súdnu moc predtým nikdy, desaťročia, čiže bolo to vlastne úplne niečo nové. A on tam vtedy bol, a napriek tomu sme navrhovali spojenie funkcií, a to z úcty k funkcii predsedu Najvyššieho súdu. Nemyslím si, že u mňa napríklad toto by bola motivácia na prehodnotenie, že kto tam je.
Pellegrini, Peter, predseda NR SR (2015-07-03):
Prezentujme sa a hlasujme o návrhu uznesenia tak, ako ho predniesol pán spravodajca, ktorým Národná rada berie na vedomie Správu o činnosti Slovenskej informačnej služby v roku 2014. (Hlasovanie.) Prítomných 119 poslancov, za hlasovalo 102 poslancov, zdržalo sa 17 poslancov. Konštatujem, že sme zobrali na vedomie Správu o činnosti Slovenskej informačnej služby v roku 2014. Kolegyne, kolegovia, teraz poprosím, aby do sály prišiel pán generálny prokurátor Jaroslav Čižnár a predniesol Správu o činnosti prokuratúry v roku 2014 a poznatkoch prokuratúry o stave zákonnosti v Slovenskej republike. Správa je pod tlačou 1555. S procedurálnym návrhom pán poslanec Hlina, nech sa páči.